Source: http://www.vosk.sk/o-nas-aukcie-obstaravanie-portal/rozdiel-medzi-prislubmi-a-skupinou-dodavatelov
Timestamp: 2018-06-21 07:02:27+00:00
Document Index: 8310049

Matched Legal Cases: ['§ 27', '§ 28', '§ 31', '§ 26', '§ 27', '§ 28', '§ 27', '§ 28']

Rozdiel medzi prísľubmi a skupinou dodávateľov
Domov / O nás / Aktuality / Rozdiel medzi prísľubmi a skupinou dodávateľov
Prísľuby, či skupina dodávateľov? Dozviete sa viac v nasledujúcom príspevku.
Uchádzač alebo záujemca môže na preukázanie finančného a ekonomického postavenia (§ 27 ods. 2 Zákona o verejnom obstarávaní) resp. na preukázanie technickej alebo odbornej spôsobilosti (§ 28 ods. 2) využiť zdroje inej osoby bez ohľadu na ich právny vzťah. Inými slovami hovoríme o prísľuboch tretej osoby.
Uchádzač je v tomto prípade len jeden. Na splnenie podmienok účasti používa prísľub tretej osoby. Dôležité je, že takýto prísľub musí mať formu zmluvy a tretia osoba musí mať oprávnenie na podnikanie na tú časť predmetu obstarávania, na ktorú sa v zmluve o budúcej zmluve zaväzuje.
Skupina dodávateľov sa riadi ustanoveniami § 31 Zákona o verejnom obstarávaní. Uchádzači sú si v tomto prípade rovnocenní. Verejný obstarávateľ nesmie po skupine dodávateľov vyžadovať vytvorenie právnych vzťahov (napr. spoločný podnik, s.r.o., a. s.) do predloženia ponuky.
Pri skupine dodávateľov každý člen skupiny osobitne preukazuje splnenie osobného postavenia (§ 26). Finančné a ekonomické postavenie (§ 27) a technickú alebo odbornú spôsobilosť (§ 28) preukazuje skupina dodávateľov spoločne. Teda pri preukazovaní splnenia týchto podmienok (§ 27, § 28) sa môžu dopĺňať resp. stačí, ak podmienky spĺňa len jeden člen skupiny.
Publikované v Obecných novinách dňa 01.05.2012